ကာကွယ်ရေးပစ္စည်းထုတ်လုပ်ရေး အရာရှိချုပ်ရုံး

**ကာကွယ်ရေးပစ္စည်းထုတ်လုပ်ရေး အရာရှိချုပ်ရုံး** သည် မြန်မာ့တပ်မတော်၏ လက်ရုံးတပ်ဖွဲ့တစ်ခုဖြစ်သည့် ကာကွယ်ရေးပစ္စည်းထုတ်လုပ်ရေးတပ်များကို ကွပ်ကဲသည့်ရုံး ဖြစ်သည်။ "တပ်မတော်အတွက် အင်အားဖြစ်စေရမည်" ဟူသော ဆောင်ပုဒ်ကို လက်ကိုင်ပြုကာ မြန်မာ့တပ်မတော်အတွက် လိုအပ်သော လက်နက်၊ ခဲယမ်းများကို ထုတ်လုပ်ပေးနေသည်။ 

၂၀၀၁ ခုနှစ်တွင် ယခင် ကာကွယ်ရေးပစ္စည်းထုတ်လုပ်ရေးညွှန်ကြားရေးမှူးရုံးကို ကာကွယ်ရေးပစ္စည်းထုတ်လုပ်ရေးအရာရှိချုပ်ရုံးအဖြစ် ဖွဲ့စည်းပုံ တိုးချဲ့ဖွဲ့စည်းခဲ့သည်။ တာဝန်ထမ်းဆောင်ခဲ့ကြသော အရာရှိချုပ်များမှာ ဒုတိယဗိုလ်ချုပ်ကြီးတ​​င်အေး (နယကအဖွဲ့ဝင်၊ နောင် ပြည်ထောင်စုရွေးကောက်ပွဲကော်မရှင် ဥက္ကဋ္ဌ) (၂၀၁၁-၂၀၁၆​) နှင့် ဒုတိယဗိုလ်ချုပ်ကြီးသိန်ဌေး နယ်စပ်ရေးရာဝန်ကြီးဌာန ပြည်ထောင်စုဝန်ကြီး (၂၀၁၁-၂၀၁၄) တို့ ဖြစ်သ​ည်။ လက်ရှိ ကာကွယ်ရေးပစ္စည်းထုတ်လုပ်ရေးအရာရှိချုပ်မှာ ဒုတိယဗိုလ်ချုပ်ကြီး မိုးမြင့်ဆွေ ဖြစ်သည်။  ထို့နောက် ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်(အကြီးစား) နှင့် ဒုတိယကာကွယ်ရေးပစ္စည်းထုတ်လုပ်ရေးအရာရှိချုပ်(စစ်လက်နက်ပစ္စည်း) ခန့်အပ်ထားသည်။

## နောက်ခံသမိုင်း 
ကာကွယ်ရေးပစ္စည်းများ ထုတ်လုပ်ခြင်းမှာ ကနောင်မင်းသားက စသည်။ ဒုတိယအကြိမ် အင်္ဂလိပ်−မြန်မာစစ် အပြီ:တွင် လက်နက်အင်အားကွာခြားမှုကို ရိပ်စားမိသော ကနောင်မင်းသားက မင်းတုန်းမင်းနှင့်တိုင်ပင်ကာ နိုင်ငံရပ်ခြားသို့ ပညာတော်သင်များ စေလွှတ်သည်။ 

အီတလီနိုင်ငံရှိ တူရင်းအပြည်ပြည်ဆိုင်ရာကျောင်း (Turin International School) နှင့် တော်ဝင် ရေတပ်နှင့် ကြည်းတပ် အကယ်ဒမီ (Royal College of Marine & Military Academy) သို့လည်းကောင်း၊ အင်္ဂလန်နိုင်ငံရှိ ဝူးလဝစ် စစ်ဘက်လေ့ကျင့်ရေးကျောင်း (Woolwich Military Training School) သို့လည်းကောင်း၊ အိန္ဒိယရှိ ဒို့ဗတန် ကောလိပ် (Doveton College) သို့လည်းကောင်း၊ ပြင်သစ်နိုင်ငံရှိ ဘုရင့်မိုင်းသင်တန်းကျောင်း ( L'ecole Imperiale des Mines) နှင့် ဘုရင့်စစ်ဘက်သင်တန်းကျောင်း (L'ecole Imperiale Military Academy) သို့လည်းကောင်း သွားရောက်ပညာသင်စေသည်။

ပညာသင်သားများ ပြန်လည်ရောက်ရှိသောအခါ မန္တလေးမြို့တွင် ဘုရင့်လက်နက်လုပ်ရုံနှင့် သံရည်ကြိုရုံကို တည်ထောင်သည်။

၁၈၈၅ ခုနှစ်၌ မြန်မာနိုင်ငံအား အင်္ဂလိပ်တို့ သိမ်းပြီးသောအခါ မြန်မာ့လက်နက်စက်ရုံအား ဘီယာချက်စက်ရုံအဖြစ် ပြောင်းလဲလိုက်သည်။ ထိုအချိန်မှစ၍ လွတ်လပ်ရေးရပြီးသည်အထိ လက်နက်ထုတ်လုပ်နိုင်ခြင်း မရှိတော့ပေ။

## ထင်ရှားဖြစ်ရပ်များ 
* ၁၉၄၉ ခုနှစ်တွင် ဗမာ့တပ်မတော်လက်နက်ဂိုဒေါင် ကို ထူထောင်ကာ လက်နက်ပြုပြင်သည့်လုပ်ငန်းကို ပြန်လုပ်သည်။
* ၁၉၅၀ ခုနှစ်တွင် ပုံစံထုတ်အလုပ်ရုံကို ထူထောင်နိုင်လာသည်။
* ၁၉၅၀ ပြည့်နှစ်၊ ဧပြီလ ၂၆ ရက်တွင် ဖွဲ့စည်းပုံနှင့်စနစ်တကျဖွဲ့စည်းပြီး ကာကွယ်ရေးပစ္စည်းထုတ်လုပ်မှု တပ်ဖွဲ့နေ့အဖြစ် သတ်မှတ်သည်။ 
* ၁၉၅၇ ခုနှစ်တွင် စစ်လက်နက်ပစ္စည်းစက်ရုံ အရာရှိချုပ် ခန့်အပ်ကာ စစ်လက်နက်ပစ္စည်းထုတ်လုပ်မှုတပ်ဖွဲ့ကို စတင်ဖွဲ့စည်းသည်။
* ၁၉၅၈ ခုနှစ်တွင် အမှတ်(၁)ကာကွယ်ရေးပစ္စည်းစက်ရုံ နှင့် အမှတ်(၂)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၆၇ ခုနှစ်တွင် အမှတ်(၄)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၆၀ ခုနှစ်တွင် အမှတ်(၃)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၆၉ ခုနှစ်တွင် အမှတ်(၅)ကာကွယ်ရေးပစ္စည်းစက်ရုံ နှင့် အမှတ်(၆)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၇၇ ခုနှစ်တွင် အမှတ်(၇)ကာကွယ်ရေးပစ္စည်းစက်ရုံ နှင့် အမှတ်(၈)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၈၆ ခုနှစ်တွင် အမှတ်(၉)ကာကွယ်ရေးပစ္စည်းစက်ရုံ နှင့် အမှတ်(၁၀)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၉၁ ခုနှစ်တွင် ကာကွယ်ရေးပစ္စည်းထုတ်လုပ်မှုတပ်ဖွဲ့ ပစ္စည်းထိန်းတပ် နှင့် ကာကွယ်ရေးပစ္စည်းထုတ်လုပ်မှုတပ်ဖွဲ့ သင်တန်းကျောင်းကို တည်ထောင်သည်။
* ၁၉၉၅ ခုနှစ်တွင် အမှတ်(၁၁)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၉၇ ခုနှစ်တွင် အမှတ်(၁၂)ကာကွယ်ရေးပစ္စည်းစက်ရုံ နှင့် အမှတ်(၁၃)ကာကွယ်ရေးပစ္စည်းစက်ရုံကို တည်ထောင်သည်။
* ၁၉၉၉ ခုနှစ်တွင် အမှတ်(၁၄)ကာကွယ်ရေးပစ္စည်းစက်ရုံကို တည်ထောင်သည်။
* ၂၀၀၁ ခုနှစ်တွင် အမှတ်(၁၇)ကာကွယ်ရေးပစ္စည်းစက်ရုံ၊ အမှတ်(၁၈)ကာကွယ်ရေးပစ္စည်းစက်ရုံ၊ အမှတ်(၁၉)ကာကွယ်ရေးပစ္စည်းစက်ရုံနှင့် အမှတ်(၁)တပ်မတော်အကြီးစားစက်ရုံကို တည်ထောင်သည်။
* ၂၀၀၂ ခုနှစ်တွင် အမှတ်(၂၀)ကာကွယ်ရေးပစ္စည်းစက်ရုံကို တည်ထောင်သည်။
* ၂၀၀၄ ခုနှစ်တွင် အမှတ်(၂၁)ကာကွယ်ရေးပစ္စည်းစက်ရုံ နှင့် အမှတ်(၂)တပ်မတော်အကြီးစားစက်ရုံကို တည်ထောင်သည်။
* ၂၀၀၆ ခုနှစ်တွင် အမှတ်(၂၂)ကာကွယ်ရေးပစ္စည်းစက်ရုံကို တည်ထောင်သည်။

## တာဝန်ထမ်းဆောင်ခဲ့သော ညွှန်ကြားရေးမှူးများ 
## လက်အောက်ခံ တပ်များ 
ကာကွယ်ရေးပစ္စည်းထုတ်လုပ်ရေးအရာရှိချုပ်ရုံး၏ လက်အောက်တွင် အောက်ပါတပ်များ ပါဝင်သည်။

* အမှတ်(၁)ကာကွယ်ရေးပစ္စည်းစက်ရုံ - တပ်ကုန်းမြို့နယ်
* အမှတ်(၂)ကာကွယ်ရေးပစ္စည်းစက်ရုံ - မင်းလှမြို့နယ်၊ မလွန်ကျေးရွာ
* အမှတ်(၃)ကာကွယ်ရေးပစ္စည်းစက်ရုံ -  ပန်းတောင်းမြို့နယ်၊ ဆင်တဲစခန်း
* အမှတ်(၄)ကာကွယ်ရေးပစ္စည်းစက်ရုံ -  တပ်ကုန်းမြို့နယ်
* အမှတ်(၅)ကာကွယ်ရေးပစ္စည်းစက်ရုံ - ပြင်ကြီး၊ပန်းတောင်းမြို့နယ်
* အမှတ်(၆)ကာကွယ်ရေးပစ္စည်းစက်ရုံ - ပန်းတောင်းမြို့နယ်၊ ညောင်ခြေထောက်ကျေးရွာ
* အမှတ်(၇)ကာကွယ်ရေးပစ္စည်းစက်ရုံ -  ကျော်စွာ၊ပြည်မြို့နယ်
* အမှတ်(၈)ကာကွယ်ရေးပစ္စည်းစက်ရုံ - ဆင်ပေါင်ဝဲမြို့
* အမှတ်(၉)ကာကွယ်ရေးပစ္စည်းစက်ရုံ - ပန်းတောင်းမြို့နယ်၊ ကျောက်ဖူးကျေးရွာ
* အမှတ်(၁၀)ကာကွယ်ရေးပစ္စည်းစက်ရုံ - မင်းလှမြို့နယ်၊ ကုန်းကြီးကျေးရွာ
* အမှတ်(၁၁)ကာကွယ်ရေးပစ္စည်းစက်ရုံ - တိုက်ကြီးမြို့နယ်၊ လိမ္မော်ခြံကျေးရွာ  
* အမှတ်(၁၂)ကာကွယ်ရေးပစ္စည်းစက်ရုံ - သရက်မြို့နယ်၊ စခန်းကြီးကျေးရွာ၊ ပိတောက်ပင်ကျေးရွာ
* အမှတ်(၁၃)ကာကွယ်ရေးပစ္စည်းစက်ရုံ -  ဆင်ပေါင်ဝဲမြို့နယ်၊ လက်ပံကျေးရွာ
* အမှတ်(၁၄)ကာကွယ်ရေးပစ္စည်းစက်ရုံ - ငဖဲမြို့၊စေတုတ္တရာမြို့နယ်
* အမှတ်(၁၅)ကာကွယ်ရေးပစ္စည်းစက်ရုံ - အောင်လံမြို့နယ်၊ ရွာမထုံးရွာ
* အမှတ်(၁၆)ကာကွယ်ရေးပစ္စည်းစက်ရုံ - ပေါင်းတည်မြို့နယ်
* အမှတ်(၁၇)ကာကွယ်ရေးပစ္စည်းစက်ရုံ - အောင်လံမြို့နယ်၊ ရွှေပန်းတောကျေးရွာ
* အမှတ်(၁၈)ကာကွယ်ရေးပစ္စည်းစက်ရုံ
* အမှတ်(၁၉)ကာကွယ်ရေးပစ္စည်းစက်ရုံ - ပြည်မြို့နယ်
* အမှတ်(၂၀)ကာကွယ်ရေးပစ္စည်းစက်ရုံ - စေတုတ္တရာမြို့နယ်
* အမှတ်(၂၁)ကာကွယ်ရေးပစ္စည်းစက်ရုံ - ဆိပ်ဖြူမြို့
* အမှတ်(၂၂)ကာကွယ်ရေးပစ္စည်းစက်ရုံ - ဆိပ်ဖြူမြို့
* အမှတ်(၂၃)ကာကွယ်ရေးပစ္စည်းစက်ရုံ - ကျောမြို့
* အမှတ်(၂၄)ကာကွယ်ရေးပစ္စည်းစက်ရုံ - ပေါက်မြို့နယ်
* အမှတ်(၂၅)ကာကွယ်ရေးပစ္စည်းစက်ရုံ - ဆောမြို့နယ်
* အမှတ်(၁)တပ်မတော်အကြီးစားစက်ရုံ - မိတ္ထီလာမြို့
* အမှတ်(၂)တပ်မတော်အကြီးစားစက်ရုံ - သာစည်မြို့
* အမှတ်(၃)တပ်မတော်အကြီးစားစက်ရုံ - မြင်းခြံမြို့
* အမှတ်(၁၀)တပ်မတော်အကြီးစားစက်ရုံ-ရှမ်းတဲလေဆိပ်၊မိတ္ထီလာခရိုင်
* ကာကွယ်ရေးပစ္စည်းထုတ်လုပ်မှုတပ်ဖွဲ့ ပစ္စည်းထိန်းတပ်- ချော်တွင်းကုန်း၊ရန်ကုန်မြို့
* ကာကွယ်ရေးပစ္စည်းထုတ်လုပ်မှုတပ်ဖွဲ့ သင်တန်းကျောင်း၊-ပန်းတောင်းမြို့

## ထုတ်လုပ်သော လက်နက်ခဲယမ်းများ 
### အမ်အေ စီးရီး 
* အမ်အေ(၁) ၅.၅၆ မီလီမီတာ ချေမှုန်းရေးရိုင်ဖယ်
* အမ်အေ(၂) ၅.၅၆ မီလီမီတာ အပေါ့စားစက်သေနတ်
* အမ်အေ(၃) ၅.၅၆ မီလီမီတာ ကာဘိုင်
* အမ်အေ(၄) .၅.၅၆ မီလီမီတာ ချေမှုန်းရေးရိုင်ဖယ် (၄၀ မီလီမီတာ ဗုံးပစ်လောင်ချာ တွဲ)
* အမ်အေ(၅) ၉ မီလီမီတာ ပစ္စတို
* အမ်အေ(၆) ၁၂၀ မီလီမီတာ အဝေးပစ်မော်တာ
* အမ်အေ(၇) ၆၀ မီလီမီတာ အဝေးပစ်မော်တာ
* အမ်အေ(၈) ၈၁ မီလီမီတာ အဝေးပစ်မော်တာ
* အမ်အေ(၉) ၆၀ မီလီမီတာ ကွန်မန်ဒိုမော်တာ
* အမ်အေ(၁၀) ၄၀ မီလီမီတာ ဒုံးပစ်လောင်ချာ
* အမ်အေ(၁၁) ၅.၅၆ မီလီမီတာ ချေမှုန်းရေးရိုင်ဖယ်
* အမ်အေ(၁၂) ၅.၅၆ မီလီမီတာ စက်ကလေး
* အမ်အေ(၁၃) ၉ မီလီမီတာ အူဇီစက်သေနတ်ကလေး
* အမ်အေ(၁၄) ၈၁ မီလီမီတာ နောက်ပွင့်လောင်ချာ
* အမ်အေ(၁၅) ၇.၆၂ မီလီမီတာ အလတ်စားစက်သေနတ် (စက်လတ်)
* အမ်အေ(၁၆) ၀.၅ လက်မ စက်သေနတ်
* အမ်အေ(၁၇) ၇.၆၂ မီလီမီတာ စနိုက်ပါရိုင်ဖယ်

### အမ်ဂျီ စီးရီ: 
* အမ်ဂျီ(၁) ပလတ်စတစ် လက်ပစ်ဗုံး
* အမ်ဂျီ(၂) ၄၁ မီလီမီတာ ရိုင်ဖယ်လက်ပစ်ဗုံး
* အမ်ဂျီ(၃) ၄၀ မီလီမီတာ လောင်ချာပစ်ဗုံး (ခွင်းဗုံး)
* အမ်ဂျီ(၄) ၄၀ မီလီမီတာ လောင်ချာပစ်ဗုံး (ခွင်းဗုံး / တင့်ဖျက်ဗုံး)
* အမ်ဂျီ(၅) ၄၀ မီလီမီတာ လောင်ချာပစ်ဗုံး (လေ့ကျင့်ရေးဗုံး)

### အမ်အမ် စီးရီ: 
* အမ်အမ်(၁) လူသတ်ဆွဲမိုင်း
* အမ်အမ်(၂) လူသတ်နင်းမိုင်း
* အမ်အမ်(၃) လူသတ်ခုန်ပျံမိုင်း
* အမ်အမ်(၅) ရှေ့ထွက်မိုင်း

### အခြား 
* ၁၄.၅ လေယာဉ်ပစ် စက်သေနတ်
* ၄၀ မီလီမီတာ တစ်လုံးထိုးလောင်ချာ
* ၇၆ မီလီမီတာ တောင်ဖြိုသေနတ်
* ၁၀၅ မီလီမီတာ ဟောင်ဝစ်ဇာ
* ၁၂၂ မီလီမီတာ ဟောင်ဝစ်ဇာ
* မီးခိုးဗုံး
* ပလတ်စတစ် တင့်ဖျက်မိုင်း
* ပလတ်စတစ် လူသတ်မိုင်း
* ၄၀ မီလီမီတာ လူအုပ်ခွဲကျည်

## ကိုးကား
ကဏ္ဍ:စစ်ရုံး